දේශප්රේමින් පැන යද්දි උදව් කළ අය ගැන ජනපති කියයි
දේශප්රේමය ගැන කතා කළ අය පැන යද්දී රට ගොඩගැනීමට තමන්ට විදේශීය කාන්තාවන් තිදෙනකු උදව් කළ බව ජනාධිපති රනිල් වික්රමසිංහ මහතා ප්රකාශ කළේය ජනාධිපති රනිල් වික්රමසිංහ මහතා මේ බව සඳහන් කර සිටියේ කාන්තා අපේ බලය මැයෙන් කොළඹ ශ්රී ලංකා ප්රදර්ශන හා සම්මේලන මධ්යස්ථානයේ දී 09 දා පෙරවරුවේ පැවති කාන්තා සමුළුව අමතමිනි පක්ෂ භේදයෙන් තොරව දිවයින පුරා ප්රධාන කාන්තා සංවිධානවල සහ ශාඛා සමිති සභාපතිවරියන් සහ නියෝජිතවරියන් විශාල පිරිසක් මෙම හමුවට එක්ව සිටියහ මෙහිදී වැඩිදුරටත් අදහස් දැක්වූ ජනාධිපති රනිල් වික්රමසිංහ මහතා මෙසේද පැවසීය මම ජනාධිපති ධුරයට පත්වුයේ අනෙක් අය එම වගකීම භාර නොගෙන පැනගිය නිසයි එහිදී කාන්තාවන් තුන්දෙනෙක් මට සහාය ලබා දුන්නා ඉන්දියාවේ මුදල් අමාත්යවරිය වන නිර්මලා සීතාරාම් ඇමරිකානු භාණ්ඩාගාර ලේකම් ජැනට් යෙලන් ජාත්යන්තර මූල්ය අරමුදලේ කළමනාකාර අධ්යක්ෂ ක්රිස්ටලිනා ජෝර්ජිවා එම කාන්තාවන් තිදෙනායි දේශප්රේමය ගැන කතා කරමින් ජනතාව විඳින දුක තමන් දන්නවා කියන අය එදා පැනලා ගියා විදේශ රටවල සිටින කාන්තාවන් තිදෙනෙක් මට රට ඉදිරියට ගෙන යෑමට උදව් කළා මේ තිදෙනාගේ උපකාර නොලැබුණානම් අද අපට මෙම තත්ත්වයට පත්වීමට හැකියාවක් ලැබෙන්නේ නැහැ මේ රටේ පොහොර නැති වූ අවස්ථාවේ ඇමරිකාවේ සමන්තා පවර් මහත්මිය අපට සහාය ලබා දුන්නා ඒ පොහොර ලබාදීම නිසා අපට එම යල කන්නය සාර්ථක කරගෙන ආර්ථිකය ඉදිරියට ගෙන ඒමට හැකි වුණා ඒ නිසා අප මේ කාන්තාවන්ට ස්තූතිවන්ත විය යුතුයි ශ්රේෂ්ඨ දේශප්රේමී පළපුරුදු නායකයෝ යැයි කියාගන්නා කිසිවෙක් එදා මේ රටේ වගකීම භාරගත්තේ නැහැ අප රටක් ලෙස ඉදිරියට පැමිණියේ ඉතා අසීරුවෙන් අප තවත් ඉදිරියට යා යුතුයි අප සියලුදෙනා විඳි දුක මා අමුතුවෙන් සඳහන් කළ යුතු නෑ